ג'ון בארומן

ג'ון סקוט בארומן (באנגלית: John Scot Barrowman; נולד ב-11 במרץ 1967) הוא שחקן, זמר ורקדן סקוטי, המוכר בעיקר בשל גילום דמותו של קפטן ג'ק הרקנס בסדרות טורצ'ווד ודוקטור הו, וכן דמותו של מלקולם מרלין בסדרת הטלוויזיה החץ. בארומן נולד בגלאזגו, הצעיר מבין שלושה אחים. בשנת 1976 נאלצה לעבור המשפחה בעקבות העבודה של האב לאילינוי שבארצות הברית. הרצון לעבוד בתחום המשחק והמוזיקה התפתח אצל בארומן כבר מהתיכון. בשנת 1985 סיים את התיכון ועבר לסן דייגו, קליפורניה. בשנת 1989 השתתף בארומן כשחקן בהצגות תיאטרון "פנטום האופרה", "שיער" וב"היפה והחיה" שם ביצע מספר שירים. בשנת 1998 היה מועמד לפרס השחקן הטוב ביותר. בתחילת 2005 השתתף במחזה "A Few Good Men". בתחילת 2007 שיחק את תפקידו של אלאדין במחזה "אלאדין". ואת התפקיד הראשי במחזה על רובין הוד. ב-14 בספטמבר 2008 הופיע בארומן בחגיגות יום ההולדת של אנדרו לויד ובר. בשנים 1994–1993 הנחה תוכנית בשם "Electric Circus". בשנים שלאחר מכן הופיע בארומן במספר תוכניות אירוח ברשת BBC. בשנת 1995 השתתף בסדרה "Central Park West" ובמספר אופרות סבון. בשנת 2000 הופיע ב"Titans". ב-25 במרץ 2008 הופיע בארומן הופעת אורח בסדרה "מלון בבילון. מגזין "Entertainment Weekly" הודיע שבארומן יגלם ב-2010 ב"עקרות בית נואשות" למשך כמה פרקים את דמותו של פטריק לוגן. בשנת 2005 הופיע בסרט המפיקים. בפברואר 2006 השתתף בתוכנית הריאליטי "רוקדים על הקרח". בממלכה המאוחדת בארומן ידוע בעיקר בעקבות תפקידו בסדרת המדע בדיוני של רשת BBC, דוקטור הו. בארומן משחק את תפקידו של קפטן ג'ק הרקנס. הדמות זכתה להצלחה שהופקה סדרת ספין אוף שבמרכזה קפטן ג'ק הרקנס מפקד של יחידה לחקירת אירועים מיוחדים, טורצ'ווד. הסדרה עלתה לאוויר ב-22 באוקטובר 2006. ב-2007 הופיע בארומן בעוד שלושה פרקים של דוקטור הו. העונה הרביעית של טורצ'ווד שודרה בקיץ 2011. אתר האינטרנט BuddyTV דירג אותו במקום ה-60 ברשימת הגברים הסקסיים בטלוויזיה לשנת 2011. במהלך הופעותיו של בארומן בתיאטרון הוא אף ביצע מספר קטעים מוזיקליים. בשנים שלאחר מכן הוא הקליט מספר אלבומים שחלקם כללו את ביצועיו מהתיאטרון ואחרים היו גרסאות כיסוי לשירים מפורסמים אחרים. בארומן הוא הומוסקסואל מוצהר. את בן זוגו, סקוט גיל, פגש בשנת 1993 כאשר גיל בא לראות את בארומן משחק באחד מהמחזות. לשניים יש בית בלונדון ובקארדיף. ב-27 בדצמבר 2006 השניים נרשמו כזוג במשרד רישום האזרחים ולאחר מכן נערך טקס קטן. השניים לא מגדירים את הקשר כנישואים. בשנת 2008 הוציא לאור בארומן בעזרת אחותו ספר אוטוביוגרפי המכיל את חייו וזיכרונותיו שנקרא "Anything Goes". הספר השני שהוציא היה "I Am What I Am" שמספר בעיקר על הצלחתו ויצא בשנת 2009. בארומן פעיל באגודה למען זכויות להט"ב. 1994: Godspell 1998: Hey Mr Producer! 2002: Loving You 2003: Anything Goes 2006: Just So 2007: Another Side 2008: Music Music Music 2010: John Barrowman מדיה וקבצים בנושא ג'ון בארומן בוויקישיתוף אתר האינטרנט הרשמי של ג'ון בארומן (באנגלית) ג'ון בארומן, ברשת החברתית פייסבוק ג'ון בארומן, ברשת החברתית אקס (טוויטר) ג'ון בארומן, ברשת החברתית אינסטגרם ג'ון בארומן, סרטונים בערוץ היוטיוב ג'ון בארומן, במסד הנתונים הקולנועיים IMDb (באנגלית) ג'ון בארומן, באתר "אידיבי", מאגר הידע העברי לקולנוע ישראלי ועולמי ג'ון בארומן, באתר AllMovie (באנגלית) ג'ון בארומן, באתר Rotten Tomatoes (באנגלית) ג'ון בארומן, באתר Metacritic (באנגלית) ג'ון בארומן, במסד הנתונים הקולנועיים KinoPoisk (ברוסית) ג'ון בארומן, באתר ספוטיפיי ג'ון בארומן, באתר AllMusic (באנגלית) ג'ון בארומן, באתר MusicBrainz (באנגלית) ג'ון בארומן, באתר דיזר ג'ון בארומן, באתר Yandex.Music (ברוסית) ג'ון בארומן, באתר Discogs (באנגלית) ג'ון בארומן, באתר Songkick (באנגלית) ג'ון בארומן, באתר Genius ג'ון בארומן, באתר SecondHandSongs ג'ון בארומן, באתר בילבורד (באנגלית)